stanford-oval/wikipedia huggingface dataset:
שארל פלה

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  28 בספטמבר 1914 סוק אהראס, צרפת 
 פטירה:  28 באוקטובר 1992 (בגיל 78) פריז, צרפת 
 ענף מדעי:  לימודי ערבית, לימודי אסלאם 
 מוסדות:  הפקולטה לאמנויות של פריז (1956)  בית הספר הלאומי לשפות מזרחיות עכשוויות (1951–1956)  אוניברסיטת פריז-סורבון (1970) 
 תלמידי דוקטורט:  אן-מארי דלקמר, מישל סבאח, Farhat Dachraoui, יוסף סדן, אלברט ארזי, בפסקה זו רשומה אחת נוספת שטרם תורגמה 
 
שארל פלה (בצרפתית: Charles Pellat; ‏28 בספטמבר 1914 - 28 באוקטובר 1992) היה מזרחן צרפתי, יליד אלג'יריה, הידוע בעיקר בתחום חקר הציוויליזציה הערבית והאסלאמית. פלה היה פרופסור בסורבון וחבר המכון של צרפת (Institut de France).
רקע משפחתי ולימודיו

שארל פלה נולד בשנת 1914 ביישוב סוק אהראס במחוז קונסטנטין למשפחה צרפתית מחבל דופינה שהתיישבה באלג'יריה בסוף המאה ה-19. בשנת 1924, עבר עם משפחתו למרוקו. פלה למד וסיים את מבחני הבגרות בתיכון הצרפתי ע"ש ליוטיי בעיר קזבלנקה.
פלה התחיל בחקר השפות הברבריות, אולם התמקד בשפה הערבית. בשנת 1935 סיים תואר ראשון בערבית באוניברסיטת בורדו, כשבאותה תקופה כבר לימד כמורה במכללה במרקש. באותה שנה, זכה לדיפלומה לערבית גם מטעם המכון "ללימודים גבוהים מרוקניים". בין השנים 1935 - 1946 שרת במסגרת הצבא הצרפתי (בלשכה ל"עניינים צבאיים מוסלמים"). בסוף שירותו מילא את תפקיד ראש שרות העיתונות של הנציב הגבוה הצרפתי בדמשק.
בדומה לז'אק ברק, שארל פלה הגיע לקריירה מדעית טהורה ומזהירה לאחר תקופה של עבודה בשירות המִנהל הקולוניאלי הצרפתי.
קריירה אוניברסיטאית

סיים לימודי agregation לערבית בשנת 1946, ולאחר תקופה קצרה של עבודה בשרות משרד החוץ, החל משנת 1946 לימד כמורה בתיכון היוקרתי "לואי לה גראן"  בפריז. בין השנים 1951–1956 החליף את רז'י בלאשר ולימד בבית הספר הלאומי לשפות מזרחיות בנות זמננו. בשנת 1956 ירש את מקומו של אווריסט לוי פרובנסל והיה לפרופסור בסורבון וראש המחלקה לאסלאמולוגיה עד לפרישתו המוקדמת ב-1978, בגיל 64.
פעילותו המדעית

פלה היה חבר במערכת של כתבי עת בינלאומיים חשובים בתחום חקר האסלאם, כולל בדלהי ובקראצ'י.
נודע ב-30 מאמריו על חייו ופעילותו של הסופר הערבי אל ג'אחיז מהמאה התשיעית ובתרגומיו מערבית לצרפתית של ספריו - "ספר הקמצנים", "ספר הפרדים" והספר המיוחס לג'אחיז - "ספר הכתר", כמו כן בעבודת הדוקטורט שלו Le Milieu bas̩rien et la formation d’al-Ǧah̩iz̩ (הסביבה הבצרית ועיצוב אישיותו של אל-ג'אחיז). בין השנים 1962–1979 עבד פלה על תרגום ספרו של ההיסטוריון והגאוגרף הערבי אל-מסעודי מהמאה העשירית, שדות המרעה של הזהב ומכרות האבנים היקרות, בעקבות התרגום הקודם מהמאה ה-19 של ברבייה דה מנאר ופאווייה דה קורטיי. הספר, בתרגומו ובעריכתו של פלה כלל 3500 דפים - מתוכם חמישה כרכים - הטקסט בערבית, שני כרכים מוקדשים למפתח מילים אנציקלופדי ושלשה כרכים כללו את התרגום לצרפתית.
שארל פלה לקח חלק פעיל בעריכת שבעת הכרכים הראשונים של המהדורה השנייה של "האנציקלופדיה של האסלאם" בחסות האיחוד האקדמי הבינלאומי. כתב בה את החלקים הקשורים לצרפת ומאות ערכים. פלה השתתף גם במפעל כתיבת המילון אנגלי-ערבי-צרפתי שניזום על ידי רז'י בלנשר.
פרט לעניין שגילה בספרות הערבית שנוצרה בשטח עיראק של היום במאות ה 9–10, כתב פלה גם מאמרים על תולדות מרוקו וספרד בימי שלטון המורים. כתב גם על נושאים אסטרונומים - על לוח השנה מקורדובה ,על לוחות שנה ממצרים ועל האסטרולאב של אר-רודאני, כמו כן על דקטילונומיה - הספירה בעזרת האצבעות.
כדובר השפה הערבית על בוריה, יצא לסיורי הרצאות בערבית בארצות ערביות ואסלאמיות רבות.
פלה נפטר ממחלה קשה ב-28 באוקטובר 1992.
הוקרה

1953 - הפרס בורדן של האקדמיה לספרות יפה -בעד התרגום של "ספר הקמצנים" מאת אל ג'אחיז.
1981 - פרס התקציב (prix du Budget) של האקדמיה למדעים - עבור תרגום "ערבות הזהב" מאת מסעודי.
1984 - חבר באקדמיה לספרות יפה ולכתובות (ב"מכון של צרפת") לפי המלצת קלוד כאהן ואחרים.
חבר האקדמיה ההודית לשפה הערבית.
הנצחה

אחד האודיטוריומים בסורבון נושא את שמו.
ספרי עיון וספרי לימוד

1952 - Langue et littératures arabes (השפה והספרויות הערביות)
1952 - L'arabe vivant. Mots arabes groupes d'apres le sens et vocabulaire fondamental de l'arabe moderne.
(הערבית הנוכחית. מילים ערביות מסווגות לפי משמעות ומילון יסודי של הערבית המודרנית)
1953 - Le Milieu bas̩rien et la formation d’al-Ǧah̩iz (הסביבה הבצרית ועיצוב אישיותו של אל ג'אחיז)
1955 - Textes berbères dans le parler des Aït Seghrouchen de la Moulouya (טקסטים ברברים בניב של בני איט סגרושן ממולויה)
1958 - Recueil de textes tirés de la presse arabe, précédés d'une introduction (קובץ טקסטים מתוך העיתונות הערבית, עם הקדמה)
1961 - Introduction à'l arabe moderne (מבוא לערבית המודרנית)
1968 - Curiosities of Glass Making (פרטים פחות ידועים על יצור הזכוכית)
1973 - Risālah fi al-hilm 'inda al-ʻArab
1973- L'astrolabe sphérique d'Ar-Rudani (האסטרולאב הספרי של אר-רודאני)
1976 - Dictionnaire arabe-français-anglais / T. 3 / Ǧasaʿa - Ḥadā /. (מלון ערבי-צרפתי-אנגלי, כרך ג)
1976 - Conseilleur du calife / Ibn al-Muqaffaʿ (יועץ הח'ליפה - אבן מוקאפה)
1976 - Études sur l'histoire socio-culturelle de l'lslam (viie–xve s.) (מחקרים על ההיסטוריה חברתית-תרבותית של האסלאם)
1977 - Textes arabes relatifs á la dactylonomie (טקסטים ערבים על דקטילונומיה)
1979 - Mas'udi. Les praires d'or / Edition Barbier de Meynard et Pavet de Courteille revue et corrigee T. VI—VII. Index generaux. Beyrouth, 1979 (שדות המרעה של זהב Muruj adh-dhahab)
1984 - Dictionnaire arabe-français-anglais / T. 4 / Ḥḏḥḏ - Ḥṣwy / Moustafa Chouémi. (מילון ערבי-צרפתי-אנגלי כרך 4)
1986 - Cinq calendries égyptiens  - חמישה לוחות שנה מצריים
1989 - Quelques grafitti arabes du Moyen Age - קובץ שירה ערבית שנכתבה על חומות אספהאן במחצית הראשונה של המאה ה-10
תרגומיו

La Littérature arabe des origines à l'époque de la dynastie umayyade : leçons professées en arabe / Carlo-Alfonso Nallino.
d'après la version ital. de Maria Nallino / Carlo-Alfonso Nallino, 1950
(הספרות הערבית מתחילתה ועד תקופת בית אומיה: הרצאות בערבית מאת קרלו אלפונזו נאלינו, תרגום לצרפתית לפי הגרסה האיטלקית של מריה נאלינו)
(Le livre des avares / ʿAmr Ibn-Baḥr al-Ǧāḥiẓ. -, 1951 - (Kitāb al-buhalā', (ספר הקמצנים - מאת 'עמר אבן-באחר אל גא'חיז) תרגום מערבית
Al-Muqaddasi, Description de l'Occident musulman au IVe=Xe Siècle . Alger, Carbonel, 1950.
Texte arabe et traduction française en regard avec une introduction, des notes et 4 index
(אל מוקדסי - תיאור המערב המוסלמי במאות ה 4–10, טקסט ערבי, תרגום לצרפתית, עם מבוא, הערות שוליים ומפתח דברים)
1954 - Kitāb at-Tāǧ (fī aḫlāq al-mulūk) - Le Livre de la couronne / al- Ǧāḥiẓ". (ספר הכתר - המיוחס לאל ג'אחיז) תרגום מערבית
1955 - Le Kitāb at-tarbīʿ wa-t-tadwīr de Ğāḥiẓ / Jāḥiẓ.
1955 - Livre des mulets / Abū-ʿUthmān ʿAmr Ibn-Baḥr al Jāḥiẓ. (ספר הפרדים)
Le calendrier de Cordoue / Abu-'l-Ḥasan ʿArīb Ibn-Saʿd al-Kātib al-Qurṭubī. - Nouv. éd. du premier impr. 1873, 1961 (עריכה של לוח השנה מקורדובה מאת אבו ל-חסן 'עריב אבן סעד אל- כתיב אל- כורתובי)
ספרים בעריכה קיבוצית

Encyclopédie de l'Islam
seconde edition française, 1960-2005
, The World of Islam: Faith, People, Culture (Great Civilizations) by Bernard Lewis, Lewis Richard Ettinghausen, Oleg Grabar, Roger M. Savory, A. I. Sabra, Fritz Meier, Charles Pellat...A. Shiloah, Edmund Bosworth, Emilio Garcia Gomez (עולם האסלאם: אמונות, אנשים, תרבות (ציוויזיליזציות גדולות) מאת ברנרד לואיס, לואיס ריצ'רד אטינגהאון, אולג גרבאר, רוג'ר סייבורי, א. י. סברא, פריץ מייק, שארל פלה, אמנון שילוח, אדמונד בוסוורת, אמיליו גרסיה גומס)
Pellat, C./Schmitt, A.: Liwât by Charles Pellat. Anonymously published in The Encyclopaedia of Islam, annotated by Arno Schmitt, in: Schmitt, A./Sofer, Jehoeda (Hg.): Sexuality; Eroticism Among Males in Muslim Societies, 1995
(ליוואט - הומוסקסואליות - פורסם ללא שם המחבר - בפרק "מיניות: יחסים ארוטיים בין גברים בחברות המוסלמיות - באנציקלופדיית האסלאם בעריכת א. שמיט ויהודה סופר)
(מסעוד והאימאמיזם - בספר "השיעה האיממיסטי" מאת רובר ברונשוויג ותופיק פאהד)
ספרי זכרונות

2007 - Une Vie d'arabisant ("חייו של ערביסט")
הערות שוליים

↑  H.Laurens - L'orientalisme en France, mise en perspective, Actes du seminaire national Le centenaire de l agregation arabe,Paris, 17-19/11/2006 p.25
מאה שנה לבחינות הagrégation בשפה הערבית גישה ב-1 ביולי 2006
↑  על החרב של חבר האקדמיה חרט את המילים הערביות " Kon Haliman, Tassûd " كن حـالـمـاً
- "תהיה אציל נפש, אז תוכל לשלוט). ראו הכתבה של סמיה הראר ב-Le Temps,‏ 12 בדצמבר 2007
| --- | --- |
בקרת זהויות :  NLI: 987007266317305171  PLWABN: 9810585079705606  BIBSYS: 90157731  BNE: XX854786  BnF: cb11918969f (data)  CiNii: DA04160632  GND: 119076845  ISNI: 0000 0001 2103 8452  LCCN: n50009030  NSK: 000468045  NTA: 068364407  RERO: 02-A000129041  SELIBR: 83084  SUDOC: 027062775  TDVİA: pellat-charles  VcBA: 495/30119  VIAF: 110878998   WorldCat (עם VIAF): 110878998
בראונסוויל

ערך זה עוסק בעיר בטקסס. אם התכוונתם לשכונה בברוקלין, ראו .
| --- | --- |
מרכז העיר
מרכז העיר
 מדינה:  ארצות הברית ארצות הברית
 מדינה:  טקסס טקסס
 מחוז:  מחוז קמרון
 ראש העיר:  John Cowen Jr.
 תאריך ייסוד:  1848
 על שם:  Fort Brown 
 שטח:  1,558 קמ"ר
 גובה:  13 מטרים
 אוכלוסייה:  ‏
  ‑ בעיר:  186,738 (1 באפריל 2020)
  ‑ במטרופולין:  335,227 (2000)
  ‑ צפיפות:  671 נפש לקמ"ר (2000)
 קואורדינטות:  25°55′49″N 97°29′04″W﻿ / ﻿25.930277777778°N 97.484444444444°W﻿ / 25.930277777778; -97.484444444444 
 אזור זמן:  UTC -6
 http://www.cob.us/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה בראונסוויל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה בראונסוויל(למפת טקסס רגילה) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקובראונסוויל(למפת טקסס מוגדלת) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקובראונסוויל  he tabBackground:;tabBorder:#aaa;defaultTab:0;
 
בראונסוויל (באנגלית: Brownsville) היא עיר מחוז במחוז קמרון בדרום מדינת טקסס, ליד גבול ארצות הברית עם מקסיקו. דרומית לה, מעבר לנהר ריו גראנדה נמצאת העיר המקסיקנית מטמורוס. בראונסוויל היא העיר הדרומית ביותר במדינת טקסס והדרומית מבין הערים בארצות הברית השוכנות ביבשת (העיר היחידה שנמצאת דרומית לה היא קי וסט השוכנת על אי). לפי מפקד התושבים של שנת 2000 חיו בעיר 139,772 תושבים וכ-350,000 במטרופולין בראנסוויל-הרלינגן.
היסטוריה

בראונסוויל הוקמה בשנת 1848. נקראת על שמו של מפקד 'מבצר טקסס' שנהרג במהלך מלחמת ארצות הברית–מקסיקו במהלך המצור של המקסיקנים על המבצר שלו. שנה לאחר שהוקמה, בראונסוויל כבר הפכה לבירת המחוז של 'מחוז קמרון'. היא קיבלה מעמד של עיר בשנת 1850 אך זמן קצר לאחר מכן המעמד הזה הוסר ממנה בגלל בעיות משפטיות על בעלות האדמה עליה שכנה. רק שלוש שנים לאחר מכן, ב-7 בפברואר 1853 קיבלה מעמד של עיר בשנית.
ב-13 ביולי 1859 פרצה מלחמת קורטינה הראשונה. המלחמה התרחשה בין הצבא הפרלמנטרי של מקסיקו בהנהגתו של חואן קורטינה, חוואי עשיר ומדינאי בעל השפעה רבה באזור לבין צבא ארצות הברית, טקסס ריינג'רס והמיליציה המקומית של בראונסוויל. בתום המלחמה הצליחו המקסיקנים וקורטינה לכבוש את בראונסוויל. הוא וחייליו שלטו בעיר עד ה-20 בספטמבר כאשר נהדפו לעיר הדרומית לבראונסוויל, מטמורוס שבמקסיקו. במאי, 1861 פרצה מלחמת קורטינה השנייה. קורטינה ניצל את העובדה שמלחמת האזרחים האמריקנית רק החלה וניסה לכבוש את מחוז ספאטה אך לא הצליח ונסוג לאחר שאיבד 8 אנשים.
בשנת 1926 נפתחה בעיר מכללה, המכללה הדרומית של טקסס. בשנת 1991 המכללה התאחדה עם אוניברסיטת טקסס ונקראת כיום 'אוניברסיטת טקסס בבראונסוויל והמכללה הדרומית של טקסס'.
בשנים 1945-1970 אוכלוסיית בראונסוויל גדלה משמעותית מ-25,000 תושבים ל-52,000 תושבים.
גאוגרפיה

בראונסוויל היא העיר הדרומית ביותר בטקסס והדרומית ביותר מבין הערים ביבשת בארצות הברית (העיר הדרומית היחידה יותר מבראונסוויל היא קי וסט והיא שוכנת על אי במפרץ מקסיקו). בראונסוויל היא חלק ממטרופולין בראונסוויל-הרלינגן בו חיים כ-350,000 תושבים. גבולה הדרומי של העיר הוא נהר ריו גראנדה אשר מהווה גם את הגבול בין ארצות הברית למקסיקו. דרומית לה, מעבר לגבול שוכנת העיר המקסיקנית מטמורוס כאשר נהר הריו גראנדה מפריד ביניהן.
אקלים

הרוחב הגיאוגפי והגובה בהם נמצאת בראונסוויל מעניקים לה מזג אוויר סובטרופי. זה בא לידי ביטוי בקיץ חם ולח וחורף מתון. קרבתה של העיר למפרץ מקסיקו מספקת לה מזג אוויר קריר ונוח יותר לעומת ערים אחרות הרחוקות יותר מהאוקיינוס כמו לארדו ומקאלן.
ערים תאומות

מקסיקו מטמורוס, טמאוליפס, מקסיקו
אמיר ובן

| --- | --- |
 תקופת הפעילות:  מ-2016
 עיסוק:  זמרים-יוצרים, מפיקים מוזיקליים, פזמונאים, מלחינים
 סוגה:  היפ הופ, פופ
 חברת תקליטים:  פליי רקורדס, פונוקול, יוניסל
 שיתופי פעולה בולטים:  יסמין מועלם, איזי, אביגיל קובארי, אורטגה, אביחי נפתלי, ג'יין בורדו, רוני דלומי
 חברים
 אמיר שדה בן מאור 
 
אמיר ובן הוא צמד זמרים-יוצרים, מפיקים מוזיקליים, פזמונאים ומלחינים ישראלים. חברי הצמד הם אמיר שדה ובן מאור.
היסטוריה

שדה ומאור החלו את דרכם כצמד לאחר פירוק ההרכב המוזיקלי פרנקלין, בו היו חברים שדה, מאור והזמר אביחי נפתלי. יחד הוציאו את האלבום "דבר איתי חופש".
בשנת 2016 הוציאו את הסינגל הראשון שלהם כצמד, "זמן", כסינגל הראשון מתוך אלבום הבכורה שלהם. בהמשך השנה, הוציאו סינגלים נוספים שהיוו חלק מאלבומם, ביניהם "בר ביפו", "הדבר היחיד" בשיתוף הראפר איזי ו"חיבוק" בשיתוף הזמרת אביגיל קובארי. באותה השנה, הפיקו עבור הראפר אורטגה את אלבומו, "פרק ב'". בשנת 2017 יצא אלבום הבכורה שלהם, "האלבום של אמיר ובן", תחת חסותה של חברת פליי רקורדס.
בשנת 2018 לקחו חלק בהפקת המיקסטייפ של הראפר אורטגה, "4:48". בשנת 2019 הוציאו את אלבומם השני, "זה מה יש", שכלל, בין היתר, את הסינגל "לופ", שזכה להצלחה רבה ואף נכנס למקום העשירי במצעד הרשמי של גלגלצ. באותה השנה, הפיקו עבור יסמין מועלם את השיר "ככה עדיף לי" מתוך אלבומה "אריה".
בשנת 2020 פרסמו בערוץ היוטיוב שלהם סרטון יחד עם חברם להרכב "פרנקלין" אביחי נפתלי, בו הם מבצעים את שירם "דבר איתי חופש" במהלך סגר בעקבות התפרצות נגיף הקורונה בישראל. באותה השנה, הוציאו את השיר "תל אביב זה אני ואת", בו אירחו את ג'יין בורדו. השיר הגיע למקום הרביעי במצעד הרשמי של גלגלצ, ואף למקום ה-33 במצעד הפזמונים העברי השנתי של גלגלצ ו-ynet.
ב-16 בנובמבר 2020 הוציאו הצמד את השיר "מחר מחר", וב-16 בפברואר 2021 את הסינגל "תקופות". ב-26 במאי 2021 הוציאו את הסינגל "ספסלים", בו אירחו את רוני דלומי. ב-31 במאי 2021 הוציאו את האלבום "גנגסטרים על אמת", בו שיתפו פעולה עם זמרים כמו עדי אולמנסקי, רוני דלומי, האחיות כרקוקלי וג'יין בורדו.
במרץ 2024 יצא אמיר שדה לקריירת סולו כשבן מאור מעורב באלבום הסולו שלו העתידי שלו כמעבד ומפיק מוזיקלי. שדה הוציא את הסינגל "מבטא". ב-22 במאי הוציא שדה את השיר "יום טוב", הסינגל השני מתוך אלבום הבכורה שלו. באוגוסט 2024 הוציא אמיר שדה את הסינגל "נס" יחד עם הזמר דוד בן ארזה כשבן מאור מעורב בעיבוד השיר. בנובמבר הוציא את הסינגל "אברהם". ב-3 בדצמבר הוציא שדה את אלבום הבכורה שלו, "אמיר שדה".
דיסקוגרפיה

2017: האלבום של אמיר ובן
2019: זה מה יש
2021: גנגסטרים על אמת
פרסים ומועמדויות

| שנה | פרס | קטגוריה | פרויקט |
| --- | --- | --- | --- |
| 2021 | פרסי נבחרי השנה של פרוגי | הרכב השנה במוזיקה | מועמדות |
| 2022 | פרסי נבחרי השנה של פרוגי | הרכב השנה במוזיקה | מועמדות |
הערות שוליים

↑  אמיר ובן - האלבום של אמיר ובן, באתר Discogs (באנגלית)
↑  המצעד השבועי 15.08.2019, באתר glz.co.il
↑  יובל אראל‏, יסמין מועלם - ככה עדיף לי, בבלוג של יובל אראל, מגזין מוזיקה ותרבות, 3 בדצמבר 2019
↑   אמיר ובן, אביחי נפתלי (פרנקלין) - דבר איתי חופש 2020 בבידוד, סרטון  באתר יוטיוב (אורך: 2:29)
↑  ynet, העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020
↑  אמיר שדה - מבטא, נבדק ב-2024-03-14
↑  אמיר שדה יום טוב, באתר yosmusic.com, ‏2024-05-23
↑  אמיר שדה Amir Sade (2024-08-14), אמיר שדה ודוד בן ארזה - נס, נבדק ב-2024-09-24
| --- | --- |
בקרת זהויות :  NLI: 987007419049905171  MusicBrainz: ae46aec6-567f-4a5b-92af-c6e75a8ef8ef
בארט סימפסון

| --- | --- |

בארט סימפסון
 תוכנית טלוויזיה:  משפחת סימפסון
 הופעה ראשונה:  "לילה טוב" - המופע של טרייסי אולמן
 הופעה אחרונה:  עדיין מופיע
 יוצרים:  מאט גריינינג
 דיבוב:  ננסי קרטרייט
 דיבוב בשפה העברית:  מיקי קם (פרקים 4 ו-5) שרית וינו-אלעד (בסרט "מקסימום אנימציה") הדר שחף-מעיין (משפחת סימפסון - הסרט)
 מידע
 שם אמיתי:  בארתולומיו ג'ו-ג'ו סימפסון
 גיל:  10
 תאריך לידה:  23 בפברואר 1979 
 מקום לידה:  ספרינגפילד 
 מין:  זכר
 מקצוע:  תלמיד בבית הספר היסודי בספרינגפילד, מופיע בסדרת הטלוויזיה "משפחת סימפסון"
 דת:  נוצרי
 אזרחות:  אמריקאית
 מקום מגורים:  ספרינגפילד 
 דמויות קשורות
 משפחה:  הומר סימפסון (אב)   מארג' סימפסון (אם)   ליסה סימפסון (אחות)   מגי סימפסון (אחות)
 אויבים:  סייד שואו בוב, נלסון מאנץ, ג'ימבו ג'ונס 
 
ברת'ולומיו ג'ו-ג'ו "בארט" סימפסון (באנגלית: Bartholomew JoJo "Bart" Simpson) הוא דמות בדיונית ראשית בסדרת האנימציה האמריקנית "משפחת סימפסון". הוא מדובב על ידי השחקנית ננסי קרטרייט.
בארט בן העשר הוא בנם הבכור של הומר ומארג' סימפסון ואחיהם של ליסה ומגי. תכונות האופי הבולטות ביותר באישיותו של בארט הן נטייתו למרדנות וחוסר הכבוד שלו לסמכות. יום הולדתו, על פי פרק 6 בעונה 26, הוא 23 בפברואר.
במהלך שתי העונות הראשונות של הסדרה, בארט היה הגיבור הראשי של הסדרה כאשר מרבית הפרקים התמקדו בו. החל מהעונה השלישית עלילת הסדרה החלה להתמקד במשפחה כולה.
לאורך השנים דמותו של בארט הופיעה גם במדיות שונות הקשורות לזיכיון של "משפחת סימפסון", כולל במשחקי וידאו, בסרט "משפחת סימפסון - הסרט", בפרסומות, בספרי קומיקס, וכמו כן הופיע על גבי מוצרים נלווים רבים, החל מחולצות ועד כרזות.
שבועון החדשות האמריקני טיים מגזין הכליל את בארט ברשימת 100 האנשים המשפיעים ביותר של המאה העשרים. כמו כן, המגזין האמריקני TV Guide דירג את בארט במקום ה-11 (יחד עם ליסה) ברשימת 50 הדמויות המצוירות החשובות ביותר בכל הזמנים. ננסי קארטרייט זכתה במספר פרסים עבור דיבוב דמותו של בארט, כולל פרס אמי בשנת 1992 ופרס אנני בשנת 1995. בשנת 2000, בארט, יחד עם שאר בני משפחת סימפסון, קיבלו כוכב בשדרת הכוכבים של הוליווד.
מאפייני הדמות > אישיותו

בארט הוא ילד ערמומי, פיקח ומרדן אשר נוטה לעיתים קרובות להסתבך בצרות, לרוב, כאשר הוא מנסה לשבש את שגרת היום-יום בבית הספר היסודי של ספרינגפילד עם מתיחות מורכבות. פעולותיו ואופן הדיבור שלו לעיתים קרובות מעידים על זריזות מחשבה, חוכמת רחוב, והבנה רבה. אף על פי שהוא מסתבך אין ספור פעמים ואף על פי שהוא לעיתים מתנהג ברשעות, בשטחיות ובאנוכיות, בהזדמנויות שונות, מתגלים גם התכונות הטובות באישיותו, כגון נדיבות וחמלה, כאשר הוא יוצא, בין היתר, לעזרתם של אחותו ליסה או לעזרתה של המחנכת שלו עדנה קראבאפל, וזאת על אף שהוא לנוהג לעיתים קרובות להתעלל בהם. אמרת הכנף שלו זה ״איי קרמבה”.
בעונה עשירית הוא קיבל רישיון נהיגה חוקי כפרס על הצלת העיירה משריפה (בלי כוונה). בעונה 35 הוא התקבל להיות פרופסור להוראת "מבוא לרמאות" במחנה האוניברסיטה. גם בסדרת הטלוויזיה וגם בקומיקס (יחד עם נלסון) שידר תחנות רדיו פיראטיות כמתיחה.
מאפייני הדמות > בריאות

בארט אלרגי לסוכריות חמאה, סוכריות דמוי-חמאה ושרימפס. את התוספתן הוציא בניתוח בעונה השביעית אחרי שכמעט התפוצץ כתוצאה מבליעת צעצוע מדגני בוקר. סוג הדם שלו נדיר: OO מינוס (בדיוני).
מאפייני הדמות > יחסים

בשל ההסתבכויות החוזרות ונשנות של בארט וחוסר היכולת והיחס הלא-אכפתי של הומר כלפיו, קיימת בין בארט להומר מערכת יחסים תוססת. כאשר הומר מגלה כי בארט אמר או עשה משהו טיפשי או מרושע, הוא נוהג לרוב להתעצבן, לרדוף אחריו ולעיתים קרובות אף לחנוק אותו (מבלי לגרום לו נזק ממשי). בעונה 26 פרק 19 נחשף כי הומור התחיל לחנוק את בארט לראשונה בגיל 4. מארג', יותר אכפתית לבארט, נוהגת לגלות הבנה רבה יותר ומטפחת אותו יותר מאשר הומר, אף על פי שהיא לעיתים קרובות נבוכה מתעלוליו הרבים של בארט.
קיימת יריבות בין בארט לאחותו הצעירה ליסה. בעוד שבארט נוהג להתנכל ולהתקוטט לעיתים קרובות עם ליסה מתוך קנאה, בארט דואג לליסה ונוהג תמיד להתנצל כאשר הרחיק לכת. בארט מעריך רבות את ליסה ונוהג להתייעץ עמה לעיתים קרובות כאשר הוא זקוק לעזרה או לעצה.
ידידו הטוב ביותר של בארט הוא מילהאוס ואן האוטן. בארט נוהג לעיתים קרובות לנצל את הנאיביות של מילהאוס ולגרום לו להסתבך בצרות.
יריבו העיקרי בבית הספר הוא הביריון נלסון מונץ. יריבים נוספים בבית ספרו כוללים את שלושת הפרחחים ג'ימבו ג'ונס, קירני ודולף. בארט מנסה לעיתים קרובות להרשים אותם, אבל לעיתים קרובות הוא הופך קורבן להתעללות מצדם.
מאפייני הדמות > מראה והופעה

לבארט יש שיער צהוב ובעל תסרוקת קוצים. לעיתים קרובות הוא גם נוהג לחבוש את כובע המצחיה האדום שלו ולהסתובב עם הסקייטבורד שלו או עם קלע.
הפקה > יצירה

דמותו של בארט נוצרה בשנת 1986 על ידי מאט גריינינג בלובי של משרדו של המפיק ג'יימס ברוקס. גריינינג הוזמן לפגישה עם ברוקס על מנת שיציג בפניו רעיון לסדרת סרטוני אנימציה קצרים עבור תוכנית האירוח של טרייסי אולמן. כאשר גריינינג ייעד בתחילה להציג בפני ברוקס את סדרת הקומיקס פרי עטו "Life in Hell". אף על פי כן, כאשר גריינינג הבין כי המשמעות של הנפשת "Life in Hell" תהיה היא שהוא ייאלץ להעביר את זכויות הפרסום של הסדרה, הוא בחר להציג בפני ברוקס רעיון אחר לסדרת הסרטונים אשר תעסוק במשפחה אמריקאית. רוב שמות הדמויות בסדרה התבססו על שמותיהם של בני משפחתו של גריינינג בעוד שאת השם אותו הוא החליט להעניק לבן המרדן של המשפחה היה בארט ("Bart") - אנגרמה באנגלית של המילה "brat", שמשמעותה פרחח. הופעת הבכורה של דמותו של בארט ושל שאר דמויות המשפחה הייתה ב-19 באפריל 1987 בסדרת סרטונים קצרים שהופיעה בתוכנית האירוח של טרייסי אולמן. בשנת 1989 מספר חברות הפקה יצרו על בסיס הסרטונים את סדרת האנימציה הטלוויזיונית השבועית "משפחת סימפסון" עבור רשת "פוקס".
הפקה > קול

את קולו של בארט מדבבת ננסי קארטרייט, האחראית גם לקולותיהם של נלסון מונץ, טוד פלנדרס וראלף ויגם. קארטרייט ניגשה במקור להיבחן עבור דמותה של ליסה, אבל כאשר היא הגיעה לאודישן ונוכחה לדעת שליסה הוצגה באותה העת כבת האמצעית עם אישיות לא מפותחת מספיק, היא החליטה שהיא מעוניינת דווקא להיבחן עבור דמותו של בארט, אשר תואר כ"ערמומי, שואף לבינוניות, שונא את בית הספר, חצוף ופיקח". מאט גריינינג נתן לה להיבחן, ולאחר ששמע את קולה הודיע כי היא התקבלה בו במקום. קארטרייט הייתה המדבבת היחידה מבין ששת המדבבים הראשיים של הסדרה אשר עברה הכשרה מקצועית בתחום לפני שהתקבלה לעבוד בתוכנית.
במהלך העונה הראשונה של משפחת סימפסון, רשת פוקס לא אפשרה לקארטרייט להתראיין משום שהרשת לא רצתה לפרסם שאת קולו של בארט מדובבת אישה.
אזכורים בתרבות

בארט הופיע בגרסה המורחבת של הווידאו קליפ של "שחור או לבן" של מייקל ג'קסון.
בארט הופיע פעמיים בסדרת האנימציה "סאות' פארק" בפרקים "Cartoon Wars Part II" ו-"Simpsons already did it".
ג'ון לנגדון

ג'ון לנגדון (באנגלית: John Langdon;‏ 25 ביוני 1741 – 18 בספטמבר 1819) היה פוליטיקאי אמריקאי שכיהן כסנאטור מטעם מדינת ניו המפשייר וכמושל מדינת ניו המפשייר. הוא נחשב לאחד מהאבות המייסדים של ארצות הברית, ובמהלך ועידת החוקה חתם על חוקת ארצות הברית.
ביוגרפיה > ראשית חייו

לנגדון נולד ב-25 ביוני 1741 בפורטסמות', פרובינציית ניו המפשייר. אביו היה איכר אמיד ובונה ספינות מקומי שמשפחתו היגרה לאמריקה לפני 1660 משביוק, קרדון, קורנוול. בני הזוג היו בין הראשונים בנמלי הים הגדולים של ניו אינגלנד. לנגדון למד בבית הספר המקומי ללימודי התיכון שנוהל על ידי לוחם לשעבר שהשתתף במצור על לואיסבורג נגד הצרפתים במבצר לואיסבורג שבצרפת החדשה ב-1745. לאחר שסיים את לימודיו היסודיים, הוא ואחיו הגדול, וודברי לנגדון, דחו את ההזדמנות להצטרף לפרנסתו החקלאית המוצלחת של אביהם והתלמדו אצל סוחרי הצי המקומיים.
לאחר שסיים את לימודיו, עבד כשוליה של פקיד, ולאחר מכן החל לעבוד כסוחר ימי והקים צי סוחר קטן שנע בין פורטסמות', לונדון והקריביים.
ביוגרפיה > המהפכה האמריקאית

השליטה הבריטית בתעשיות הספנות הגבילה את עסקיו של לנגדון, והניעה אותו להפוך לתומך נמרץ ובולט של התנועה המהפכנית בשנות ה-1770. הוא כיהן בוועדת התכתבות בניו המפשייר ובוועדה ללא יבוא וכן השתתף באסיפות פטריוטים שונות. בשנת 1774, הוא השתתף בתפיסה והחרמה של אמצעי לחימה בריטיים מפורט ויליאם ומרי. בין השנים 1775–1776 השתתף לנגדון בקונגרס הקונטיננטלי השני, וביוני 1776 פרש כדי לפקח על בניית מספר אוניות מלחמה.
בשנת 1777 פיקד לנגדון על פלוגה במהלך קרב סרטוגה.